**Priedas Nr. 1**

**Klientų informavimo pranešimas**

UAB “Kauno autobusai” (toliau “mes” arba “duomenų valdytojas”) tvarko Jūsų asmens duomenis. Šiame pranešime rasite informaciją apie tai kokius asmens duomenis ir kokiu tikslu tvarkome, kam galime perduoti informaciją apie Jus, kiek laiko saugome ir kokias teises Jūs, kaip duomenų subjektas, turite.

Mes galime pakeisti šio pranešimo turinį bet kuriuo metu savo nuožiūra arba jeigu to reikalauja galiojantys teisės aktai.

Atsižvelgiant į pokyčius asmens duomenų tvarkymo srityje, kuriuos numato Bendrasis duomenų apsaugos reglamentas įsigaliojęs 2018 m. gegužės 25 d., norime Jus informuoti, kad UAB „Kauno autobusai“ savo klientų asmens duomenis tvarko šiais tikslais:

* Siekdama teikti klientų aptarnavimo paslaugas;
* Skolų administravimo tikslais;
* Gynybai nuo ieškinių ir skundų;
* Informavimo ir komunikacijos;
* Administracinių nusižengimų keleiviniame transporte bylų nagrinėjimui;
* Tiesioginės rinkodaros, įskaitant nuomonės tyrimų vykdymo tikslais.

Jūsų asmens duomenis, aukščiau minėtais tikslais tvarkome, nes mus tai daryti įpareigoja galiojantys teisės aktai, sutartis su Jumis arba Jūsų duomenis tvarkome mūsų ar trečiosios šalies teisėto intereso teisiniu pagrindu, pavyzdžiui, siekdami įmonės kaštų optimizavimo ar viešųjų paslaugų prieinamumo ir kokybės gerinimo tikslu. Jūsų duomenys nebus tvarkomi teisėtų interesų teisiniu pagrindu, jeigu Jūsų interesai, teisės ir laisvės bus viršesni.

 Informuojame, kad Jūs turite šias teises:

* + Susipažinti su savo duomenimis ir kaip jie yra tvarkomi (teisė susipažinti);
	+ Reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis (teisė ištaisyti);
	+ Tam tikrais atvejais, reikalauti, kad asmens duomenų valdytojas apribotų asmens duomenų tvarkymą (teisė apriboti);
	+ Tam tikrais atvejais, teisę į duomenų perkėlimą (teisė perkelti);
	+ Pateikti skundą Valstybinei duomenų apsaugos inspekcijai;

Patvirtiname, kad UAB „Kauno autobusai“ duomenys tvarkomi laikantis galiojančių Europos Sąjungos bei Lietuvos Respublikos teisės aktų reikalavimų bei kontroliuojančių institucijų nurodymų. Įmonėje taikomos visos protingos techninės ir administracinės priemonės tam, kad mūsų surinkti duomenys būtų apsaugomi nuo praradimo, neleistino naudojimo ir pakeitimų.

UAB „Kauno autobusai“ teikia Jūsų duomenis kitiems gavėjams, kai tai įpareigoja daryti galiojantys teisės aktai. Kitais atvejais, UAB „Kauno autobusai“ gali perduoti Jūsų asmens duomenis esant Jūsų sutikimui, atidžiai įvertinusi duomenų teikimo pagrindą ir tik užtikrindama perduodamų duomenų saugumą.

Jūsų asmens duomenys yra perduodami šiems duomenų tvarkytojams: UAB „Kauno vandenys“, AB „Kauno energija“, UAB „Kauno autobusai“, UAB „Kauno butų ūkis“, UAB „CSC Telecom“, VĮ „Registrų centras“, Kauno miesto savivaldybė.

UAB „Kauno autobusai“ turi teisę skolų administravimo tikslais (skolos dydis 15 Eur ir daugiau) be atskiro kliento informavimo perduoti asmens duomenis skolų išieškojimo įmonėms.

Duomenų tvarkytojai tvarko Jūsų asmens duomenis tik pagal rašytinius mūsų nurodymus.

Asmens duomenų saugojimo terminas yra nustatomas pagal susijusių LR įstatymų reikalavimus. Jūsų asmens duomenys tvarkomi paslaugų teikimo metu ir 5 metus po paslaugų teikimo. Už duomenų tvarkymą atsakingas asmuo/skyrius nebereikalingus duomenis sukauptus neautomatiniu būdu naikina juos susmulkinant dokumentų smulkintuvu, o automatiniu būdu surinktus duomenis naikina ištrindami nebereikalingus asmens duomenų failus iš saugojimo laikmenos taip, kad jų nebūtų galima atgaminti.

Duomenų valdytojo rekvizitai:

UAB „Kauno autobusai“

Juridinio asmens kodas: 133154754

Buveinės adresas: Raudondvario pl. 105, Kaunas

El. paštas: info@kaunoautobusai.lt

Šis informavimo pranešimas peržiūrimas ne rečiau, kaip kartą per dvejus metus. Atnaujinę šį dokumentą, informuosime apie pasikeitimus.

Dokumentas patvirtintas 2018-05-24 vadovo įsakymu Nr. 138

Paskutinį kartą informavimo pranešimas peržiūrėtas 2020 birželio 19 d.